́тый же ча́съ та́кожде со вся́кимъ бл҃гоговѣ́ніемъ соверша́я, сіѐ внима́тельнѣ да размышля́етъ: ка́кѡ сп҃си́тель на́шъ, спасе́нія ро́да человѣ́ча жела́я, на крс̑тѣ̀ ви́сяй возглаго́ля: жа́жду, и ка́кѡ ѻ́цтомъ, съ же́лчію смѣ́шеннымъ, напое́нъ бы́сть: ка́кѡ же дш҃у свою̀ прест҃у́ю въ ру́цѣ бг҃а ѻц҃а̀ предадѐ: и ка́кѡ вся̂ ѡснова̂нія землѝ потрясо́шася, ка́меніе распадо́шася, ме́ртвіи ѿ гробѡ́въ воста́ша: и ка́кѡ єди́нъ ѿ во́инѡвъ копіе́мъ ре́бра єму̀ прободѐ, и а́біе изы́де изъ̑ негѡ̀ кро́вь и вода̀